AMAETHYDDIAETH, CYMRU Enwi, cychwyn a chymhwyso 1 Enw'r Rheoliadau hyn yw Rheoliadau Tir Mynydd (Cymru) (Diwygio) 2005. Deuant i rym ar 5 Mai 2005 ac maent yn gymwys o ran Cymru. Diwygio Rheoliadau Tir Mynydd (Cymru) 2001 2 Diwygir Rheoliadau Tir Mynydd (Cymru) 2001 yn unol â rheoliadau 3 i 9 o'r Rheoliadau hyn. 3 Yn rheoliad 2 (Diffiniadau), ym mharagraff (1) — a dileer y diffiniad o “cais am gymorth arwynebedd” (“ area aid application ”); b yn y diffiniad o “arwynebedd porthiant y gwneir cais amdano” (“ claimed forage area ”) yn lle'r geiriau “cais am gymorth ardal” rhodder y geiriau “cais sengl”; c mewnosoder y diffiniadau canlynol yn eu lle priodol yn nhrefn yr wyddor — ystyr “Cod Ymarfer Ffermio Da (“ Code of Good Farming Practice ”) yw'r darpariaethau Ymarfer Ffermio Da a nodir yn adran 9.1 o Gynllun Datblygu Gwledig Cymru 2000 — 2006 ; ystyr “Rheoliad y Comisiwn 796/2004” (“ Commission Regulation 796/2004 ”) yw Rheoliad y Comisiwn (EC) Rhif 796/2004 sy'n gosod rheolau manwl ar drawsgydymffurfio, modwleiddio a'r system integredig gweinyddu a rheoli y darperir ar ei chyfer yn Rheoliad y Cyngor 1782/2003; ; ch rhodder y diffiniad canlynol yn lle'r diffiniadau o “Rheoliad y Comisiwn 1750/1999” (“ Commission Regulation 1750/1999 ”) — “ystyr “Rheoliad y Comisiwn 817/2004” (“ Commission Regulation 817/2004 ”) yw Rheoliad y Comisiwn (EC) Rhif 817/2004 sy'n gosod rheolau manwl ar gyfer cymhwyso Rheoliad y Cyngor (EC) Rhif 1257/1999 ar gymorth i ddatblygu gwledig o Gronfa Cyfarwyddo a Gwarantu Amaethyddiaeth Ewrop ( EAGGF ); ; d mewnosoder y diffiniad canlynol yn y lle priodol yn nhrefn yr wyddor — “ystyr “Rheoliad y Cyngor 1254/1999” (“ Council Regulation 1254/1999 ”) yw Rheoliad y Cyngor (EC) Rhif 1254/1999 1254/1999 ar gyd-drefniadaeth y farchnad mewn cig eidion a chig llo; ; dd dileer y diffiniad o “Rheoliad y Cyngor 3508/92” (“ Council Regulation 3508/92 ”); e mewnosoder y diffiniad canlynol yn y lle priodol yn nhrefn yr wyddor — “ystyr “Rheoliad y Cyngor 1782/2003” (“ Council Regulation 1782/2003 ”) yw Rheoliad y Cyngor (EC) Rhif 1782/2003 sy'n pennu rheolau cyffredin ar gyfer cynlluniau cymorth uniongyrchol o dan y polisi amaethyddol cyffredin ac sy'n pennu cynlluniau cymorth penodol i ffermwyr; ; f mewnosoder y diffiniad canlynol yn y lle priodol yn nhrefn yr wyddor — “ystyr “Lwfansau Iawndal Da Byw Tir Uchel” (“ Hill Livestock Compensatory Allowances ”) neu (“ HLCA ”) yw lwfansau a delir o dan y Rheoliadau Da Byw Tir Uchel (Lwfansau Iawndal); ; ff rhodder y diffiniad canlynol yn lle'r diffiniad o “ IACS ” — ystyr “IACS” yw System Integredig Gweinyddu a Rheoli a sefydlwyd o dan Bennod 4 o Reoliad y Cyngor 1782/2003; ; g mewnosoder y diffiniad canlynol yn y lle priodol yn nhrefn yr wyddor — mae i “cais sengl” yr ystyr a roddir i “single application” yn erthygl 2(11) o Reoliad y Comisiwn 796/2004; . 4 Yn rheoliad 3 (Ceiswyr cymwys), ym mharagraff (1) — 1 yn is-baragraff (a), yn lle'r geiriau “cais dilys am gymorth arwynebedd” rhodder y geiriau “cais sengl dilys”; 2 yn is-baragraff (b) — a o flaen y geiriau “y ceisydd” mewnosoder y geiriau “yn ddarostyngedig i is-baragraff (d) isod,”; b ar ôl y geiriau “wedi cyflwyno cais” mewnosoder y gair “dilys”; c yn lle'r geiriau “mewn perthynas â'r flwyddyn” mewnosoder y geiriau “mewn perthynas â chynllun blwyddyn 2004”; ch dileer y geiriau “y cyflwynwyd cais yn ei chylch am daliad Tir Mynydd”. 3 Yn is-baragraff (c) ar ôl y geiriau “ffermio cynaliadwy” mewnosoder y geiriau “ac wedi cydymffurfio â darpariaethau'r Cod Ymarfer Ffermio Da”. 4 Ar ôl is-baragraff (ch) mewnosoder yr is-baragraff canlynol — d gofyniad is-baragraff (b) uchod ynghylch cyflwyno cais dilys am gymorth ar gyfer da byw heb fod yn gymwys — i os yw'r ceisydd wedi gwneud cais ac wedi derbyn Lwfansau Iawndal Da Byw Tir Uchel am y flwyddyn 2000 ac os yw wedi gwneud cais ac wedi derbyn taliad Tir Mynydd ar gyfer pob blwyddyn ar ôl hynny; neu ii os nad yw'r ceisydd cyn hynny wedi gwneud cais am daliad Tir Mynydd. . 5 Yn rheoliad 4 (Y dwysedd stocio isaf), ym mharagraff (1) — 1 ar ôl y geiriau “rhaid bod” mewnosoder y geiriau “wedi bod”; 2 ar ôl y geiriau “am bob hectar” mewnosoder y geiriau “ar sail nifer y defaid a/neu fuchod sugno a oedd yn denu premiwm o dan y cynllun premiwm blynyddol defaid a/neu'r cynllun Premiwm Buchod Sugno ar gyfer cynllun blwyddyn 2004”. 6 Yn rheoliad 8 (Categorïau sy'n gymwys ar gyfer y taliad chwyddo amgylcheddol), dileer paragraff (b). 7 Yn rheoliad 10 (Ceisiadau) — 1 dileer paragraff (2); 2 ym mharagraff (3), yn lle'r geiriau “ Erthygl 13 o Reoliad y Comisiwn (EC) Rhif 2419/2001 dyddiedig 11 Rhagfyr 2001 sy'n cyflwyno rheolau manwl er mwyn cymhwyso'r system integredig gweinyddu a rheoli ar gyfer rhai cynlluniau o blith Cynlluniau cymorth y Gymuned a sefydlwyd gan Reoliad y Cyngor 3508/1992” rhodder y geiriau “Erthygl 21 o Reoliad y Comisiwn 796/2004”. 8 Ar ôl rheoliad 13 (Cadw'n ôl neu adennill taliadau) mewnosoder y rheoliad canlynol — Cymhwyso cosbau 13A Yn unol ag Erthygl 73 o Reoliad y Comisiwn 817/2004 bydd y Cynulliad Cenedlaethol yn sefydlu, a chyhoeddi yn y dull y gwêl yn dda, system o gosbau cymesur a fydd yn gymwys mewn achosion os bydd y ceiswyr yn methu cydymffurfio â darpariaethau'r Rheoliadau hyn. . 9 Yn rheoliad 16 (Pwerau personau awdurdodedig) ym mharagraff (3) — 1 yn is-baragraff (c), dileer y gair “ac”; 2 yn is-baragraff (ch), yn lle'r marc atalnodi “.” rhodder y marc atalnodi a'r gair “; a”; a 3 ar ôl is-baragraff (ch), mewnosoder yr is-baragraff canlynol — d cyflawni unrhyw arolygiad neu archwiliad sy'n angenrheidiol at ddibenion penderfynu a gydymffurfiwyd â'r Cod Ymarfer Ffermio Da. . Llofnodwyd ar ran y Cynulliad Cenedlaethol o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 4 Mai 2005